Барбара Кьолер
От дъното

Превод от немски: Венцеслав Константинов, —

chitanka.info

когато потъвам в тихата вода на дните

в бездиханността повлечена с оловото

в дробовете сяра и дим

пред очите когато ги затворя

в хартиения гроб прах от досиета във всички джобове

перфорирани билети когато умората

е по-голяма от небето неустойчивото пространство

понеже те обичам

като последната надежда

отчаяние като твърдия хляб

като безмълвието на предметите понякога

като разговор като безсловесност

думите от чужд език

като морето което не съзирам

като земя

която не съществува

1988

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.